12. ฐานะการเงินและผลการดำเนินงาน

ก. สรุปรายงานการสอบบัญชี

ผู้สอบบัญชี : สำนักงานดีลอยท์ ทู้ช โธมัทสุ ไชยยศ โดย

  ดร. ศุภมิตร เตชะมนตรีกุล ผู้สอบบัญชีรับอนุญาตเลขทะเบียน 3356

สรุปรายงานการสอบบัญชี

จากรายงานการตรวจสอบของผู้สอบบัญชี สำหรับปี สิ้นสุดวันที่ 31 ธันวาคม 2549 ได้รายงานอย่าง
ไม่มีเงื่อนไขว่า งบการเงินของบริษัทและบริษัทย่อยแสดงฐานะทางการเงิน ณ วันที่ 31 ธันวาคม
2549 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทโดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. สรุปงบการเงินรวม

สรุปฐานะการเงินและผลการดำเนินงานของบริษัทและบริษัทย่อย ในระยะเวลา 3 ปี ที่ผ่านมา

งบการเงินรวมของบริษัทและบริษัทย่อย เปรียบเทียบระหว่างปี 2547 – 2549 (ตามเอกสารแนบ
3)

12.1 ภาพรวมผลการดำเนินงาน

บริษัทและบริษัทย่อยมีผลประกอบการโดยรวมดี โดยมีรายได้เพิ่มขึ้นอย่างต่อเนื่อง กล่าวคือ ใน ปี
2548 และปี 2549 บริษัทและบริษัทย่อยมีรายได้รวมจำนวน 2,826 ล้านบาท และ 3,223
ล้านบาท ตามลำดับ ซึ่งเพิ่มขึ้นจากปี 2548 คิดเป็นอัตราร้อยละ 14.06
บริษัทและบริษัทย่อยมีกำไรสุทธิสำหรับปี 2548 และปี 2549 เท่ากับ 245 ล้านบาท และ 221
ล้านบาท ตามลำดับ ซึ่งคิดเป็นอัตรากำไรสุทธิลดลงจากปี 2548 ร้อยละ 9.75

ในปี 2548 และ ปี 2549
บริษัทและบริษัทย่อยได้ทำการขยายและพัฒนาธุรกิจอย่างต่อเนื่องโดยทำการปรับปรุงและซ่อมแซมโรงแรมในเครือดุสิต
และรอยัล ปริ๊นเซส เพื่อเพิ่มระดับความสามารถในการให้บริการแก่ลูกค้า เช่น
การปิดห้องพักเพื่อปรับปรุงของโรงแรมดุสิตธานี กรุงเทพ และโรงแรมดุสิต รีสอร์ท พัทยา
การสร้างศูนย์ประชุม “เดอะรอยัล ดุสิต ฮอลล์” ซึ่งสามารถรองรับแขกได้ถึง 1,200 คน
ที่โรงแรมดุสิต รีสอร์ท
หัวหิน ซึ่งเปิดดำเนินการในเดือนกรกฏาคม 2548 และการปรับปรุงโรงแรมต่างๆ ในเครือรอยัล
ปริ๊นเซส เช่น โรงแรมรอยัล ปริ๊นเซส ศรีนครินทร์ และโรงแรมรอยัล ปริ๊นเซส โคราช เป็นต้น
นอกจากนี้ บริษัทย่อยได้ทำการเปิดโรงแรมดีทู เชียงใหม่ ซึ่งเป็นโรงแรมทันสมัยระดับ 5 ดาว
ขนาด 130 ห้อง ภายใต้แบรนด์ใหม่ของกลุ่มดุสิตธานี คือ “ดีทู (D2)”
ซึ่งโรงแรมดังกล่าวได้เริ่มเปิดให้บริการอย่างเป็นทางการในเดือนพฤศจิกายน 2549

ในปัจจุบัน บริษัทและบริษัทย่อยดำเนินธุรกิจกิจการโรงแรม
ซึ่งบริษัทและบริษัทย่อยเป็นเจ้าของทั้งในประเทศและต่างประเทศทั้งสิ้น 9
แห่งและรับจ้างบริหารโรงแรมภายใต้แบรนด์ดุสิตธานี และรอยัล
ปริ๊นเซสรวมทั้งสิ้น 10 แห่ง นอกเหนือจากธุรกิจโรงแรมซึ่งถือเป็นธุรกิจหลักดังกล่าว
บริษัทและบริษัทย่อยได้พัฒนาธุรกิจอื่นเพื่อเพิ่มแหล่งรายได้และ/หรือสนับสนุนธุรกิจโรงแรมอย่างต่อเนื่อง
อันได้แก่

1.  ธุรกิจสถานบริการเพื่อสุขภาพ (สปา) โดยในเดือนธันวาคม ปี 2548
    บริษัทย่อยได้เปิดสถานบริการเพื่อสุขภาพแห่งที่ 4 ที่โรงแรมดีทู เชียงใหม่
    หลังจากที่ได้เปิดให้บริการในโรงแรมดุสิตธานี กรุงเทพ โรงแรมดุสิต รีสอร์ท พัทยาและ
    โรงแรมดุสิต รีสอร์ท หัวหิน ซึ่งทั้งสามแห่งได้รับรางวัลจากหลายสถาบัน
    เพื่อเป็นการรับรองคุณภาพระดับชั้นนำ

2.  ธุรกิจอื่นๆ เช่น วิทยาลัยดุสิตธานีมีโครงการเปิดสอนในระดับปริญญาโท
    รวมถึงการนำหลักสูตรด้านอาหารของ Le Cordon Bleu จาก Le Cordon Bleu
    Helvetia Sarl
    ซึ่งเป็นผู้ดำเนินกิจการด้านโรงเรียนสอนศิลปการประกอบอาหารสไตล์ฝรั่งเศส
    ที่มีชื่อเสียงระดับนานาชาติ
    มาใช้ร่วมกับหลักสูตรของวิทยาลัยดุสิตธานี

3.  ธุรกิจอาคารพาณิชย์ให้เช่าซึ่งบริษัทได้ทำการปรับปรุงและตกแต่งอาคารดังกล่าวเพื่อเพิ่มอัตราค่าเช่า
    รวมไปถึงการวางผังใหม่ให้แต่ละห้องมีพื้นที่ให้เช่ามากขึ้นและเหมาะสมตามความต้องการใช้สอยในปัจจุบัน

4.  ธุรกิจฝึกอบรม บริษัทได้ทำสัญญาร่วมมือกับมหาวิทยาลัยฮาวายแห่งมามานัว
    เพื่อร่วมกันพัฒนาหลักสูตรการสอน เปิดอบรมให้แก่พนักงานบริษัทในเครือ รวมถึงบุคคลทั่วไป

12.2 การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

รายได้

บริษัทและบริษัทย่อยมีรายได้มาจากการประกอบกิจการโรงแรม
และการให้บริการรับจ้างบริหารโรงแรมซึ่งเป็นรายได้หลัก และมีรายได้อื่นๆ เช่น ดอกเบี้ยรับ
รายได้อื่นๆ เช่น ค่าเช่าร้านค้าในโรงแรม
ค่าสิ่งพิมพ์โฆษณา ค่าการตลาดที่เกี่ยวข้องกับการบริหารโรงแรม เป็นต้น
และส่วนแบ่งกำไรจากเงินลงทุนตามวิธีส่วนได้เสียเป็นรายได้รอง
สัดส่วนของรายได้รวมของบริษัทและบริษัทย่อยสามารถสรุปได้ดังนี้

หน่วย: พันบาท

+------------------------------+---------+--------+--------+---------+
|                              | ปี 2548  |        | ปี 2549 |         |
+------------------------------+---------+--------+--------+---------+
| โครงสร้างรายได้                | รายได้   | ร้อยละ  | รายได้  | ร้อยละ   |
+------------------------------+---------+--------+--------+---------+
| 1.                           |         |        |        |         |
| รายได้จากการขายและการให้บริการ  |         |        |        |         |
+------------------------------+---------+--------+--------+---------+
|   ก. รายได้จากกิจการโรงแรม     | 2,      | 90.27  | 2,8    | 87.69   |
|                              | 550,820 |        | 26,805 |         |
+------------------------------+---------+--------+--------+---------+
|   ข. รายได้จากธุรกิจอาคารให้เช่า  | 24,537  | 0.87   | 21,919 | 0.68    |
+------------------------------+---------+--------+--------+---------+
|   รวม                        | 2,      | 91.14  | 2,8    | 88.37   |
|                              | 575,357 |        | 48,724 |         |
+------------------------------+---------+--------+--------+---------+
| 2. รายได้ค่าบริหารโรงแรม        | 121,141 | 4.29   | 1      | 4.05    |
|                              |         |        | 30,686 |         |
+------------------------------+---------+--------+--------+---------+
| 3. รายได้อื่น                   | 129,387 | 4.57   | 1      | 4.06    |
|                              |         |        | 30,747 |         |
+------------------------------+---------+--------+--------+---------+
| 4. เงินชดเชยจากการเลิกสัญญา     | -       | -      | 1      | 3.52    |
|                              |         |        | 13,276 |         |
+------------------------------+---------+--------+--------+---------+
|   รวมรายได้                   | 2,      | 100.00 | 3,2    | 100.00  |
|                              | 825,885 |        | 23,433 |         |
+------------------------------+---------+--------+--------+---------+

1. รายได้จากการขายและการให้บริการ

รายได้หลักจากกิจการโรงแรมประกอบด้วยรายได้ค่าห้องพัก รายได้จากค่าอาหารและเครื่องดื่ม
กลุ่มโรงแรมที่อยู่ภายใต้ดุสิต และ กลุ่มโรงแรมที่อยู่ภายใต้รอยัล ปริ๊นเซส
มีรายได้จากการขายและการให้บริการเพิ่มขึ้นจากปีก่อน จำนวน 273.37 ล้านบาท คิดเป็นร้อยละ
10.61 เนื่องจาก
บริษัทและบริษัทย่อยได้ใช้งบประมาณจำนวนมากในการปรับปรุงตกแต่งโรงแรมให้ทันสมัย
และเพื่อให้ลูกค้าได้รับความสะดวกสบาย เช่นการจัดให้มี Executive Club Lounge
ห้องพักสำหรับนักธุรกิจ รวมทั้งการให้บริการด้านอินเตอร์เน็ท และห้องสัมมนา
เพื่อรองรับกลุ่มนักธุรกิจ ส่งผลให้โรงแรมสามารถทำรายได้เพิ่มขึ้น ประกอบกับโรงแรมดีทู
เชียงใหม่ ซึ่งเป็นโรงแรมแนวใหม่ของเครือดุสิตธานี อยู่ภายใต้ บ. ดุสิตโฮเต็ล แอนด์ รีสอร์ท
ได้เปิดดำเนินการอย่างไม่เป็นทางการในเดือน พฤศจิกายน 2548
และเปิดดำเนินการอย่างเป็นทางการในเดือน พฤศจิกายน 2549 ทำให้รายได้จากโรงแรมดีทู
เชียงใหม่เพิ่มขึ้นจากปีก่อนจำนวน 78.30 ล้านบาท

-   กลุ่มโรงแรมที่อยู่ภายใต้บริษัท มีรายได้เพิ่มขึ้น 189.77 ล้านบาท ประกอบด้วย

โรงแรมดุสิตธานี กรุงเทพ สามารถทำรายได้เพิ่มขึ้น 107.70 ล้านบาท คิดเป็นร้อยละ 15.89

โรงแรมดุสิต รีสอร์ท พัทยา มีรายได้ เพิ่มขึ้น จำนวน 47.40 ล้านบาท คิดเป็นร้อยละ 11.20

โรงแรมดุสิต รีสอร์ท หัวหิน มีรายได้เพิ่มขึ้น จำนวน 34.67 ล้านบาท คิดเป็นร้อยละ 10.27

-   กลุ่มโรงแรมที่อยู่ภายใต้บริษัทย่อย มีรายได้เพิ่มขึ้น 87.26 ล้านบาท ประกอบด้วย

โรงแรมดุสิต นิกโก้ มะนิลา เมื่อเดือนกรกฎาคม 2549 มีการปรับปรุงตกแต่งโรงแรม
มีผลทำให้รายได้ลดลง จำนวน 19.10 ล้านบาท คิดเป็นร้อยละ 3.41

โรงแรมในกลุ่มรอยัล ปริ๊นเซส ประกอบด้วยโรงแรมรอยัล ปริ๊นเซส หลานหลวง โรงแรมรอยัล
ปริ๊นเซส ศรีนครินทร์ โรงแรมรอยัล ปริ๊นเซส เชียงใหม่ และโรงแรมรอยัล ปริ๊นเซส โคราช ในปี
2549 มีรายได้เพิ่มขึ้นจำนวน 28.06 ล้านบาท คิดเป็นร้อยละ 5.65

โรงแรมดีทู เชียงใหม่ อยู่ภายใต้บ. ดุสิตโฮเต็ล แอนด์ รีสอร์ท
ซึ่งเป็นโรงแรมแบรนด์ใหม่ของเครือดุสิต ได้เปิดดำเนินการอย่างไม่เป็นทางการในเดือน
พฤศจิกายน 2548 และเปิดดำเนินการอย่างเป็นทางการในเดือน พฤศจิกายน 2549 ทำให้ปี 2549
มีรายได้เพิ่มขึ้นจำนวน 78.30 ล้านบาท

-   เทวารัณย์ สปา ประกอบธุรกิจบริการสถานสุขภาพ โดยใช้ชื่อเทวารัณย์ สปา
    ซึ่งมีชื่อเสียงเป็นสปาชั้นนำ และได้รับความนิยมจากลูกค้าทั้งในประเทศและต่างประเทศ
    ปัจจุบันมี 4 แห่ง คือ กรุงเทพ พัทยา ชะอำ/หัวหิน และ เชียงใหม่

ในปี 2549 บริษัทมีรายได้จากกิจการสปาลดลง 1.63 ล้านบาท คิดเป็นร้อยละ 3.21
เนื่องจากในปี 2549 เทวารัณย์ สปา กรุงเทพ ได้มีการปิดห้องปรับปรุงงานระบบเป็นส่วนๆ
และมีตลาดการแข่งขันสูง ทำให้ลูกค้ามีทางเลือก ทำให้กิจการสปามีรายได้ลดลง

-   บ. ดุสิต เพื่อพัฒนาผู้บริหาร
    ประกอบกิจการฝึกอบรมพัฒนาบุคลากรซึ่งถือว่าเป็นหัวใจสำคัญต่อธุรกิจการบริการ
    โดยบริษัทได้ตั้งบริษัทฝึกอบรมเพื่อดำเนินการจัดฝึกอบรมให้กับพนักงานในกลุ่มบริษัทและบริษัทย่อย
    และบุคคลทั่วไป มีรายได้เพิ่มขึ้นจากปี 2548 จำนวน 0.58 ล้านบาท คิดเป็นร้อยละ 44.08

รายได้จากการขายและการให้บริการ สามารถวิเคราะห์ตามประเภทของรายได้ ได้ดังนี้

1)  รายได้จากกิจการโรงแรม

รายได้หลักจากกิจการโรงแรมประกอบด้วยรายได้ค่าห้องพัก รายได้จากค่าอาหารและเครื่องดื่ม
บริษัทและบริษัทย่อยมีรายได้ค่าห้องพักสำหรับปี 2549 จำนวน 1,625.02 ล้านบาท เพิ่มขึ้นจากปี
2548 จำนวน 223.85 ล้านบาทเนื่องจากโรงแรมในกลุ่มมีอัตราเข้าพักเฉลี่ย (Average
Occupancy Rate) และอัตราค่าห้องพักโดยเฉลี่ย (Average Room Rate) สูงขึ้นทั้งปี
เพราะแต่ละโรงแรมในกลุ่มเปิดให้ดำเนินการได้เต็มที่ สำหรับปี 2549
รายได้ค่าห้องพักส่วนใหญ่มาจากโรงแรมดุสิตธานี กรุงเทพ โรงแรมดุสิต รีสอร์ท พัทยา
โรงแรมดุสิต รีสอร์ท หัวหิน และโรงแรมดุสิต นิกโก้ มะนิลา ซึ่งมีรายได้รวมกันมากกว่าร้อยละ 40
ของรายได้รวม

ในอนาคต หากไม่มีเหตุการณ์ร้ายแรงจากภายนอกที่กระทบต่อการท่องเที่ยว
โดยรวมอัตราเข้าพักเฉลี่ย (Average Occupancy Rate) และอัตราค่าห้องพักโดยเฉลี่ย
(Average Room Rate) แต่ละโรงแรมของบริษัทและบริษัทย่อยน่าจะมีแนวโน้มที่มีอัตราดีขึ้น
โดยเฉพาะอย่างยิ่งโรงแรมหลักของบริษัทและบริษัทย่อยที่ได้มีการปรับปรุงใหญ่ในเรื่องของห้องพักและสิ่งอำนวยความสะดวกอย่างต่อเนื่องในช่วง
2 ถึง 3 ปีที่ผ่านมาแล้ว และรวมถึงโรงแรมที่เพิ่งเปิดดำเนินการ คือ โรงแรมดีทู เชียงใหม่

อาหารและเครื่องดื่มเป็นส่วนหนึ่งซึ่งสร้างรายได้ให้แก่กลุ่มดุสิตธานีถึงร้อยละ 32.20
ของรายได้รวมในปี 2549 บริษัทและบริษัทย่อยมีรายได้จากค่าอาหารและเครื่องดื่มเท่ากับ
1,037.97 ล้านบาทเพิ่มขึ้นอย่างต่อเนื่องเป็นจำนวน 52.31 ล้านบาท คิดเป็นร้อยละ 5.31
เนื่องจากอัตราการเข้าห้องพักโดยเฉลี่ย (Average Occupancy Rate)
ของแต่ละโรงแรมในกลุ่มที่มีอัตราสูงขึ้น

ข) รายได้จากธุรกิจอาคารให้เช่า

รายได้จากธุรกิจอาคารให้เช่าสำหรับปี 2549 มีจำนวน 21.92 ล้านบาท ซึ่งคิดเป็นร้อยละ 0.68
ของรายได้รวม ลดลงจากปี 2548 จำนวน 2.62 ล้านบาท คิดเป็นร้อยละ 10.66 สืบเนื่องจากปี
2549 มีการปรับปรุงตกแต่งอาคาร มีผลทำให้รายได้ลดลง อาคารให้เช่าของบริษัทมีอยู่ 2 อาคาร
คือ อาคารพาณิชย์ดุสิตธานี ซึ่งตั้งอยู่บริเวณเดียวกับโรงแรมดุสิตธานี กรุงเทพ และ
อาคารรมณีย์คอร์ท ซึ่งตั้งอยู่ที่จังหวัดเชียงใหม่

บริษัทคาดว่าภายหลังการปรับปรุงอาคารดังกล่าวซึ่งคาดว่าจะแล้วเสร็จภายในปี 2550
บริษัทจะสามารถเพิ่มอัตราการเช่าและอัตราค่าเช่าในอาคารดังกล่าวได้

2. รายได้จากการรับจ้างบริหารโรงแรม

รายได้จากการรับจ้างบริหารโรงแรมของบริษัทประกอบด้วยรายได้จากการรับจ้างบริหารโรงแรม
ของบ. ดุสิตโฮเต็ล แอนด์ รีสอร์ท ซึ่งได้รับโอนสิทธิและหน้าที่ในการรับจ้างบริหารโรงแรมภายใต้
แบรนด์ ดุสิตธานี จากบริษัท และจากบมจ. รอยัล ปริ๊นเซส ซึ่งรับจ้างบริหารโรงแรมภายใต้
แบรนด์ รอยัล ปริ๊นเซส

ในปี 2549 บริษัทมีรายได้รวมจากการบริหารโรงแรมเท่ากับ 130.69 ล้านบาทเพิ่มขึ้นจากปี 2548
จำนวน 9.54 ล้านบาท คิดเป็นร้อยละ 7.88
ซึ่งเป็นรายได้ที่มาจากการบริหารโรงแรมภายใต้แบรนด์ดุสิตธานี รวม 10 แห่ง เท่ากับ 98.70
ล้านบาท และรอยัล ปริ๊นเซส รวม 10 แห่ง เท่ากับ 31.98 ล้านบาท ตามลำดับ
ซึ่งคิดเป็นสัดส่วนร้อยละ 75.53 และร้อยละ 24.47 ของรายได้รวมจากการรับจ้างบริหารโรงแรม
ทั้งนี้เนื่องจาก
ผลประกอบการของโรงแรมที่รับจ้างบริหารนั้นดีขึ้น โดยเฉพาะที่โรงแรมดุสิต ดูไบ และโรงแรมดุสิต
ลากูน่า
รีสอร์ท ภูเก็ต

3. รายได้อื่น

รายได้อื่นของบริษัทและบริษัทย่อยประกอบด้วยดอกเบี้ยรับ
ส่วนแบ่งกำไรจากเงินลงทุนตามวิธีส่วนได้เสีย รายได้ค่าเช่าร้านค้าในโรงแรม และรายได้อื่นๆ
ที่เกี่ยวเนื่องกับการประกอบกิจการรับจ้างบริหารโรงแรม เช่น ค่าจัดพิมพ์ ค่าการตลาด ค่าจัดซื้อ
เป็นต้น ในปี 2549 บริษัทและบริษัทย่อยมีรายได้อื่นเท่ากับ 130.75 ล้านบาท เพิ่มขึ้น1.36
ล้านบาท คิดเป็นร้อยละ 1.05

4. เงินชดเชยจากการยกเลิกสัญญา

ปี 2549 บมจ. รอยัล ปริ๊นเซส
ซึ่งเป็นบริษัทย่อยและคู่สัญญาผู้ว่าจ้างได้ตกลงร่วมกันในการยกเลิกสัญญาจ้างบริหารโรงแรม
ก่อนครบกำหนด และทำสัญญาให้สิทธิดำเนินกิจการโรงแรมภายใต้ชื่อ “รอยัล ปริ๊นเซส”
สัญญาให้สิทธินี้มีผลใช้บังคับตั้งแต่วันที่ 1 กันยายน 2549 ถึงวันที่ 31 มีนาคม 2556
โดยบริษัทย่อยจะได้รับค่าสมาชิกจากการให้ใช้สิทธิตามอัตราที่ระบุในสัญญา อย่างไรก็ตาม
ผู้ว่าจ้างตกลงชำระเงินชดเชยจากการยกเลิกสัญญาจ้างบริหารโรงแรมจำนวน 113.28 ล้านบาท
ให้แก่ บมจ. รอยัล ปริ๊นเซส ซึ่งรายได้ดังกล่าวไม่ได้เกิดจากการดำเนินการตามปกติของบริษัท

ค่าใช้จ่าย

1. ต้นทุนการขายและบริการในกิจการโรงแรม

ต้นทุนขายและบริการในกิจการโรงแรมและธุรกิจอาคารให้เช่า
ของบริษัทและบริษัทย่อยประกอบด้วยส่วนหลักๆ ได้แก่ ต้นทุนทางตรงที่เกี่ยวกับการให้บริการห้องพัก
เช่น ค่าใช้จ่ายเกี่ยวกับห้องพัก ค่าบำรุงซ่อมแซมทรัพย์สินโรงแรม ค่าพลังงาน
ค่าเงินเดือนและสวัสดิการพนักงานในแผนกที่เกี่ยวข้อง และ ต้นทุนค่าอาหารและเครื่องดื่ม สำหรับปี
2549 ต้นทุนขายและบริการเท่ากับ จำนวน 1,468.81 ล้านบาท คิดเป็นร้อยละ 51.56
ของรายได้จากการขายและการให้บริการ ซึ่งมีสัดส่วนใกล้เคียงกับปี 2548
ที่มีต้นทุนขายและการให้บริการจำนวน 1,351.65 ล้านบาท คิดเป็นร้อยละ 52.48
ของรายได้จากการขายและการให้บริการ

กำไรขั้นต้น

บริษัทและบริษัทย่อยมีกำไรขั้นต้นโดยรวมสำหรับปี 2548 เท่ากับ 1,223.71 ล้านบาท คิดเป็นอัตรา
ร้อยละ 47.52 ของรายได้จากการขายและการให้บริการ สำหรับปี 2549 เท่ากับ 1,379.91
ล้านบาท คิดเป็น
ร้อยละ 48.44 ของรายได้จากการขายและการให้บริการ

2. ค่าใช้จ่ายในการขายและบริหาร

บริษัทและบริษัทย่อยมีค่าใช้จ่ายในการขายและบริหาร ได้แก่ ค่าเงินเดือนและสวัสดิการพนักงาน
ค่าใช้จ่ายด้านการโฆษณา การตลาด และการส่งเสริมการขาย และ
ค่าภาษีโรงเรือนและค่าประกันภัย เป็นต้น สำหรับปี 2549 จำนวน 798.67 ล้านบาท
คิดเป็นร้อยละ 24.78 ของรายได้รวม สำหรับปี 2548 มีจำนวน 731.66 ล้านบาท คิดเป็นร้อยละ
25.89 ของรายได้รวม เพิ่มขึ้นจากปีก่อนจำนวน 67.01 ล้านบาท

สาเหตุใหญ่เกิดจากโรงแรมดุสิต รีสอร์ท พัทยา ได้ต่อสัญญาเช่าที่ดินเมื่อเดือนมกราคม 2549
ซึ่งมีการปรับอัตราค่าเช่าที่ดินใหม่ ทำให้มีค่าเช่าที่ดินปี 2549 เพิ่มขึ้นจำนวน 17.17 ล้านบาท
ค่าใช้จ่ายสำนักงานที่ดูไบ สหรัฐอาหรับ อิมิเรสต์
เพื่อรองรับการขยายธุรกิจในภูมิภาคดังกล่าวเพิ่มขึ้นจำนวน 6.55 ล้านบาท
ค่าใช้จ่ายในการส่งเสริมการขายและการตลาดในต่างประเทศ และอื่นๆ เพิ่มขึ้นจำนวน 43.29
ล้านบาท เพื่อรองรับการขยายตัวในอนาคตของบริษัทและบริษัทย่อย

3. ค่าเสื่อมราคาและค่าตัดจำหน่าย

ค่าเสื่อมราคาและค่าตัดจำหน่ายเป็นค่าใช้จ่ายหลักที่ไม่เป็นเงินสดของบริษัทและบริษัทย่อย
เนื่องจากเป็นสินทรัพย์หลักที่ใช้ในการดำเนินกิจการโรงแรม
บริษัทและบริษัทย่อยคำนวณค่าเสื่อมราคาสำหรับอาคารและอุปกรณ์โรงแรม
ส่วนปรับปรุงที่ดินและอาคาร
และค่าตัดจำหน่ายสำหรับค่าเช่าที่ดินและอาคารจ่ายล่วงหน้าสำหรับที่ดินที่ตั้งโรงแรมดุสิตธานี
กรุงเทพ ในต้นปี 2549 การปรับปรุงตกแต่งโรงแรมในกลุ่มดุสิตส่วนใหญ่เสร็จสิ้นแล้ว กลุ่มรอยัล
ปริ๊นเซส แล้วเสร็จบางส่วน และโรงแรมดีทู เชียงใหม่
เปิดดำเนินการอย่างไม่เป็นทางการในปลายปี 2548 จึงเริ่มคำนวณค่าเสื่อมราคา
บริษัทและบริษัทย่อยมีค่าเสื่อมราคาและค่าตัดจำหน่ายสำหรับปี 2549 จำนวน 475.45 ล้านบาท
เพิ่มขึ้นจากปี 2548 จำนวน 113.64 ล้านบาท เพิ่มขึ้น
ร้อยละ 31.41

4. ดอกเบี้ยจ่าย

สำหรับปี 2549 บริษัทและบริษัทย่อยมีดอกเบี้ยจ่ายจำนวน 81.62 ล้านบาทเพิ่มขึ้นจากปี 2548
จำนวน 61.88 ล้านบาท
รายการดังกล่าวเป็นดอกเบี้ยจ่ายให้สถาบันการเงินสำหรับเงินกู้ยืมที่บริษัทและบริษัทย่อยกู้ยืมมา
เพื่อปรับปรุงตกแต่งโรงแรม

5. ภาษีเงินได้

บริษัทและบริษัทย่อยมีการคำนวณภาษีเงินได้จากกำไรสุทธิหลังจากหักรายได้ที่ไม่ต้องนำมาคำนวณเพื่อเสียภาษีเงินได้และบวกกลับค่าใช้จ่ายที่ไม่อนุญาตให้ถือเป็นค่าใช้จ่ายคำนวณภาษีเงินได้
สำหรับปี 2549 บริษัทและบริษัทย่อยมีภาษีเงินได้จำนวน 130.99 ล้านบาทเพิ่มขึ้นจากปี 2548
จำนวน 69.25 ล้านบาท เนื่องจากภาษีเงินได้ของบริษัทย่อยที่เพิ่มขึ้น

กำไรสุทธิ

ในปี 2549 บริษัทและบริษัทย่อยมีกำไรสุทธิเท่ากับ 221.22 ล้านบาท ลดลงจำนวน 23.89
ล้านบาท เมื่อเทียบกับปี 2548 ซึ่งมีจำนวน 245.11 ล้านบาท เนื่องจากสาเหตุหลัก ดังต่อไปนี้

1. การเพิ่มขึ้นอย่างมีนัยสำคัญของค่าเสื่อมราคาและค่าตัดจำหน่ายของบริษัทและบริษัทย่อยจาก
361.81 ล้านบาทในปี 2548 เป็น 475.45 ล้านบาทในปี 2549

2. ดอกเบี้ยจ่ายที่เพิ่มขึ้นจาก 19.74 ล้านบาทในปี 2548 เป็น 81.62 ล้านบาทในปี 2549

3. ขาดทุนจากการดำเนินการจากบ. ดุสิตโฮเต็ล แอนด์ รีสอร์ท
เนื่องจากการเปิดให้บริการโรงแรมดีทู เชียงใหม่ ในช่วงต้นๆ มีอัตราการเข้าพักที่ไม่สูงนัก
และจากบริษัทย่อยอื่นๆ ที่ทำธุรกิจสนับสนุนกิจการโรงแรมของกลุ่ม เช่น บ. ดุสิตเพื่อพัฒนาผู้บริหาร
และบ. เทวารัณย์ สปา เป็นต้น

อัตราผลตอบแทนต่อผู้ถือหุ้น

บริษัทและบริษัทย่อยมีอัตราผลตอบแทนต่อผู้ถือหุ้นในปี 2548 และปี 2549 เท่ากับร้อยละ 6.85
และร้อยละ 5.78

บริษัทมีการจ่ายเงินปันผลให้แก่ผู้ถือหุ้นอย่างต่อเนื่อง
และมีนโยบายในการจ่ายเงินปันผลในอัตราไม่ต่ำกว่าร้อยละ 50 ของกำไรสุทธิต่อหุ้น
บริษัทจ่ายเงินปันผลประจำปี 2548 เป็นจำนวนเงินทั้งสิ้น 164.48 ล้านบาท
และงวดครึ่งปีแรกของปี 2549 จำนวนเงิน 61.68 ล้านบาท

12.2.2 การวิเคราะห์ฐานะการเงิน

สินทรัพย์รวม

ณ วันที่ 31 ธันวาคม 2548 และ 2549 บริษัทและบริษัทย่อยมีสินทรัพย์รวม 5,631.99
ล้านบาทและ 6,338.56 ล้านบาท ตามลำดับ เพิ่มขึ้นจำนวน 706.57 ล้านบาท คิดเป็นร้อยละ
12.55 เนื่องจากบริษัทมีการลงทุนเพิ่มเติมในส่วนของที่ดิน อาคารและอุปกรณ์
เพื่อทำการปรับปรุงโรงแรมต่างๆ

ณ วันที่ 31 ธันวาคม 2549 บริษัทและบริษัทย่อยมีสินทรัพย์รวม 6,338.56 ล้านบาท
ประกอบด้วยสินทรัพย์หมุนเวียน 1,233.05 ล้านบาท และสินทรัพย์ไม่หมุนเวียน 5,105.51
ล้านบาทซึ่งคิดเป็นร้อยละ 19.45 และร้อยละ 80.55 ของสินทรัพย์ทั้งหมด

เงินสดและรายการเทียบเท่าเงินสด

ณ วันที่ 31 ธันวาคม 2548 และ 2549 เงินสดและรายการเทียบเท่าเงินสดเท่ากับ 405.54
ล้านบาทและ 757.28 ล้านบาท ตามลำดับ เพิ่มขึ้น 351.74 ล้านบาท เนื่องจาก
บริษัทและบริษัทย่อยอยู่ในระหว่างการปรับปรุงตกแต่งโรงแรมในเครือ
ซึ่งต้องใช้งบประมาณจำนวนมาก จึงมีการกู้ยืมเงินจากสถาบันการเงินเพิ่มขึ้น นอกจากนั้น ณ วันที่
31 ธันวาคม 2549 บริษัทย่อยได้มีการลงทุนในตั๋วสัญญาใช้เงินระยะสั้น เป็นจำนวน 38.00
ล้านบาท เพิ่มขึ้นจากปี 2548 ทั้งจำนวน

ลูกหนี้การค้า

ณ วันที่ 31 ธันวาคม 2548 และ 2549 บริษัทและบริษัทย่อย มีลูกหนี้การค้า - สุทธิ เท่ากับ
170.52 ล้านบาท และ 191.04 ล้านบาท ตามลำดับ
ลูกหนี้การค้าเพิ่มขึ้นตามสัดส่วนของรายได้จากการขายและการให้บริการ
ลูกหนี้แยกตามอายุหนี้ที่ค้างชำระสรุปได้ดังนี้

หน่วย: ล้านบาท

  --------------------------------- ----------- ------------ ------------
  ยอดหนี้ที่ค้างชำระ                     31 ธ.ค. 47  31 ธ.ค. 48   31 ธ.ค. 49

  - ต่ำกว่า 3 เดือน                    160.19      166.56       187.36

  - มากกว่า 3 เดือน ขึ้นไป              19.33       12.24        11.51

  รวมลูกหนี้การค้า                      179.52      178.80       198.87

  หัก ค่าเผื่อหนี้สงสัยจะสูญ                (15.73)     (8.28)       (7.83)

  ลูกหนี้การค้า - สุทธิ                   163.79      170.52       191.04
  --------------------------------- ----------- ------------ ------------

บริษัทและบริษัทย่อยมีนโยบายตั้งค่าเผื่อหนี้สงสัยจะสูญเท่ากับจำนวนหนี้ที่คาดว่าจะเก็บเงินไม่ได้ตามจริง
โดยประมาณจากประสบการณ์ในการเก็บหนี้ การวิเคราะห์ฐานะของลูกหนี้แต่ละราย
รวมถึงความคืบหน้าในการติดตามหนี้ดังกล่าว

ณ วันที่ 31 ธันวาคม 2549 บริษัทและบริษัทย่อยมียอดลูกหนี้ที่ค้างชำระเกินกว่า 3 เดือนขึ้นไป
จำนวน 11.51 ล้านบาท ซึ่งโดยส่วนใหญ่เป็นลูกหนี้ที่เป็นตัวแทนจำหน่าย (Agents)
บริษัทและบริษัทย่อยมีการตั้ง
ค่าเผื่อหนี้สงสัยจะสูญจำนวน 7.83 ล้านบาท ซึ่งคาดว่าเพียงพอสำหรับการดำเนินงาน

สินค้าคงเหลือ

ณ วันที่ 31 ธันวาคม 2548 และ 2549 บริษัทและบริษัทย่อย มีสินค้าคงเหลือเท่ากับ 53.74
ล้านบาท และ 61.89 ล้านบาท ตามลำดับ
โดยสินค้าคงเหลือส่วนใหญ่ประกอบด้วยอาหารและเครื่องดื่ม วัสดุแผนกช่างและวัสดุอื่นๆ

ที่ดิน อาคารและอุปกรณ์ – สุทธิ และค่าเช่าที่ดินและอาคารจ่ายล่วงหน้า - สุทธิ

ณ วันที่ 31 ธันวาคม 2548 และ 2549 บริษัทและบริษัทย่อยมีที่ดิน อาคารและอุปกรณ์ - สุทธิ
เท่ากับ 3,326.75 ล้านบาท และ 3,647.94 ล้านบาท ตามลำดับ
และมีค่าเช่าที่ดินและอาคารจ่ายล่วงหน้าเท่ากับ 907.32 ล้านบาทและ 833.25 ล้านบาท
ตามลำดับ ซึ่งที่ดิน อาคารและอุปกรณ์
เพิ่มขึ้นอย่างมากเนื่องจากบริษัทและบริษัทย่อยมีการลงทุนในการปรับปรุงโรงแรมอย่างต่อเนื่องไม่ว่าจะเป็นการปรับปรุงโรงแรมดุสิตธานี
กรุงเทพ การสร้างอาคารที่ประชุมใหม่ที่โรงแรมดุสิต รีสอร์ท หัวหิน และการลงทุนสร้างโรงแรมดีทู
เชียงใหม่ นอกจากนี้ยังรวมถึงการลงทุนปรับปรุงอาคารพาณิชย์ดุสิตธานี

หนี้สินรวม

ณ วันที่ 31 ธันวาคม 2548 และ 2549 บริษัทและบริษัทย่อยมีหนี้สินรวม 1,779.43 ล้านบาท และ
2,233.78 ล้านบาท ตามลำดับ เพิ่มขึ้นจำนวน 454.35 ล้านบาท
เนื่องจากการกู้ยืมเงินจากสถาบันการเงินเพื่อทำการปรับปรุงตกแต่งโรงแรมต่างๆ

ณ วันที่ 31 ธันวาคม 2549 รายละเอียดของเงินกู้ยืม สรุปได้นี้

  หน่วย: ล้านบาท

+-----------------------------------+-----------+----------+-----------+
|                                   | วงเงินกู้ยืม  | ยอดคงค้าง | อ         |
|                                   |           |          | ัตราดอกเบี้ย |
+-----------------------------------+-----------+----------+-----------+
| 1.  เงินเบิกเกินบัญชี                  | 248.00    | 13.38    | MOR       |
+-----------------------------------+-----------+----------+-----------+
| 2.  เงินกู้ยืมระยะสั้น                  |           |          |           |
+-----------------------------------+-----------+----------+-----------+
| -   บมจ. รอยัล ปริ๊นเซส              | 200.00    | -        | -         |
+-----------------------------------+-----------+----------+-----------+
| -   Philippine Hoteliers, Inc.    | -         | 73.46    | 8%        |
|                                   |           |          |           |
|   (โรงแรมดุสิต นิกโก้ มะนิลา)          |           |          |           |
+-----------------------------------+-----------+----------+-----------+
| 3.  เงินกู้ยืมระยะยาว                 |           |          |           |
+-----------------------------------+-----------+----------+-----------+
| -   บมจ. ดุสิตธานี                   | 1,000.00  | 1,000.00 | 6.375%    |
+-----------------------------------+-----------+----------+-----------+
| -   บ. ดุสิตโฮเต็ล แอนด์ รีสอร์ท        | 400.00    | 344.00   | 6.375%    |
+-----------------------------------+-----------+----------+-----------+
| -   บ. ดุสิตโฮเต็ล แอนด์ รีสอร์ท        | 200.00    | 200.00   | 7.25%     |
+-----------------------------------+-----------+----------+-----------+
| รวม                               | 2,048.00  | 1,630.84 |           |
+-----------------------------------+-----------+----------+-----------+

ส่วนของผู้ถือหุ้น

ณ วันที่ 31 ธันวาคม 2548 และ 2549 ส่วนของผู้ถือหุ้นของบริษัทเท่ากับ 3,580.21 ล้านบาท
และ 3,824.85 ล้านบาท ตามลำดับ และณ วันที่ 31 ธันวาคม 2549
บริษัทมีกำไรสะสมที่ยังไม่ได้จัดสรรเท่ากับ 922.66 ล้านบาท

ในเดือนพฤศจิกายน 2549 บริษัทและผู้ถือหุ้นรายย่อยของบริษัทย่อยสองแห่ง คือ บมจ. รอยัล
ปริ๊นเซส และบ. ดุสิตโฮเต็ล แอนด์ รีสอร์ท ที่ไม่ใช่บุคคลที่เกี่ยวโยงกับบริษัท
ได้ดำเนินการแลกเปลี่ยนหุ้นสามัญซื้อคืนทั้งสิ้นจำนวน 728,005 หุ้น และในระหว่างเดือนพฤศจิกายน
ถึงเดือนธันวาคม 2549 บริษัทได้จำหน่ายหุ้นสามัญซื้อคืนส่วนที่เหลือทั้งหมด จำนวน 2,032,495
หุ้นในกระดานหลักของตลาดหลักทรัพย์แห่งประเทศ

ณ วันที่ 31 ธันวาคม 2549 หุ้นสามัญซื้อคืนที่แสดงในงบดุลเป็นหุ้นที่ บ. ดุสิตธานี อินเตอร์เนชั่นแนล
ถือหุ้นสามัญของบริษัทเป็นจำนวน 471,500 หุ้น ซึ่งมีมูลค่าตามบัญชีเท่ากับ 15.74 ล้านบาท

กระแสเงินสด

บริษัทและบริษัทย่อยมีกระแสเงินสดจากการดำเนินงานในช่วง 3 ปีที่ผ่านมา ดังต่อไปนี้

หน่วย:ล้านบาท

  --------------------------------------------- ---------- ------------ ----------
                                                2547       2548         2549

  กระแสเงินสดสุทธิได้จากการดำเนินงาน                 553.55     692.22       884.38

  กระแสเงินสดสุทธิใช้ไปในการลงทุน                    (603.68)   (1,254.97)   (871.99)

  กระแสเงินสดสุทธิได้จาก (ใช้ไปใน) การจัดหาเงิน        (151.84)   591.04       346.20

  ผลกระทบของการเปลี่ยนแปลงอัตราแลกเปลี่ยนที่มีต่อเงินสด   (3.82)     12.98        (6.85)

  กระแสเงินสดสุทธิเพิ่มขึ้น (ลดลง) สุทธิ                 (205.79)   41.27        351.74
  --------------------------------------------- ---------- ------------ ----------

บริษัทและบริษัทย่อย มีกระแสเงินสดจากการดำเนินงานเพิ่มขึ้น
เนื่องจากการมีกำไรจากการดำเนินงานอย่างต่อเนื่อง

บริษัทและบริษัทย่อยมีกระแสเงินสดสุทธิที่ใช้ในการลงทุนในปี 2548 และปี 2549 เท่ากับ
1,254.97 ล้านบาท และ 871.99 ล้านบาท ตามลำดับ
เนื่องจากการลงทุนปรับปรุงโรงแรมอย่างต่อเนื่องเช่น โรงแรมดุสิตธานี กรุงเทพ โรงแรมดุสิต
รีสอร์ท หัวหิน โรงแรมดุสิต รีสอร์ท พัทยา โรงแรมดีทู เชียงใหม่ โรงแรมรอยัล
ปริ๊นเซส ศรีนครินทร์ และโรงแรมรอยัล ปริ๊นเซส โคราช เป็นต้น และการลงทุนระยะสั้นในปี
2549

บริษัทและบริษัทย่อยมีกระแสเงินสดสุทธิได้จากการจัดหาเงินในปี 2548 และ ปี 2549 เท่ากับ
591.04 ล้านบาท และ 346.20 ล้านบาท ตามลำดับ เนื่องจากในระหว่างปี 2549
บริษัทและบริษัทย่อยได้ทำการขายหุ้นสามัญซื้อคืน และกู้ยืมเงินเพิ่ม เพื่อทำการปรับปรุงโรงแรมต่างๆ
อย่างไรก็ตาม บริษัทมีการจ่ายเงินปันผลให้แก่ผู้ถือหุ้นอย่างต่อเนื่องเช่นกันในช่วงเวลาเดียวกัน

อัตราส่วนสภาพคล่อง

  ----------------------------------------------- ------- ------- -------
                                                  2547    2548    2549

  อัตราส่วนสภาพคล่อง (เท่า)                           1.24    1.34    1.31

  อัตราส่วนสภาพคล่องหมุนเร็ว (เท่า)                     0.96    0.95    1.05
  ----------------------------------------------- ------- ------- -------

จากอัตราส่วนสภาพคล่องและอัตราส่วนสภาพคล่องหมุนเร็วของบริษัทปี 2549 ใกล้เคียงกับปี 2548
เนื่องจากบริษัทมีเงินสดคงเหลือจากการดำเนินงานเพิ่มขึ้น มีลูกหนี้การค้าเพิ่มขึ้น
ตามรายได้ที่เพิ่มขึ้น และส่วนของหนี้สินหมุนเวียนก็เพิ่มขึ้นเช่นกัน
เนื่องจากมีเงินกู้ยืมระยะยาวที่ครบกำหนดชำระภายใน 1 ปี
สภาพคล่องของบริษัทยังอยู่ในเกณฑ์ที่น่าพอใจ

อัตราส่วนแสดงความสามารถในการบริหารหนี้สิน

+-----------------------------------------------+-------+-------+------+
|                                               | 2547  | 2548  | 2549 |
+-----------------------------------------------+-------+-------+------+
| อัตราส่วนหนี้สินต่อส่วนของผู้ถือหุ้น (เท่า)                | 0.26  | 0.50  | 0.58 |
+-----------------------------------------------+-------+-------+------+
| อัตราส่วนความสามารถชำระดอกเบี้ย (เท่า)             |       |       |      |
+-----------------------------------------------+-------+-------+------+
|   - กำไรก่อนรายการพิเศษ                         | 8.84  | 18.94 | 5.83 |
+-----------------------------------------------+-------+-------+------+
|   - กำไรหลังรายการพิเศษ                         | 16.10 | 18.94 | 5.83 |
+-----------------------------------------------+-------+-------+------+

ณ วันที่ 31 ธันวาคม 2549 บริษัทและบริษัทย่อยมีอัตราส่วนหนี้สินต่อทุนเท่ากับ 0.58 เท่า และ ณ
วันที่ 31 ธันวาคม 2548 เท่ากับ 0.50 เท่า
สาเหตุที่อัตราส่วนดังกล่าวเพิ่มสูงขึ้นนั้นเกิดจากบริษัทและบริษัทย่อยได้มีการกู้ยืมเพื่อการลงทุนปรับปรุงโรงแรมอย่างต่อเนื่อง
อย่างไรก็ตามอัตราดังกล่าวยังถือว่าต่ำกว่าเงื่อนไขที่ต้องคงไว้ตามสัญญาเงินกู้ซึ่งกำหนดให้ดำรงอัตราส่วนหนี้สินต่อทุนของบริษัทไม่ให้เกินอัตราส่วน
2 : 1 แต่ความสามารถในการชำระดอกเบี้ยเท่ากับ 5.83 ลดลงจากปี 2548 เนื่องจากในปี
2548 มีดอกเบี้ยจ่ายจากเงินกู้ยืมบางส่วนได้บันทึกเป็นต้นทุนของสินทรัพย์

อัตราส่วนแสดงความสามารถในการหากำไร

+-----------------------------------------------+-------+-------+------+
|                                               | 2547  | 2548  | 2549 |
+-----------------------------------------------+-------+-------+------+
| อัตรากำไรสุทธิก่อนรายการพิเศษ (%)                  | 8.24  | 8.67  | 6.86 |
+-----------------------------------------------+-------+-------+------+
| อัตรากำไรสุทธิหลังรายการพิเศษ (%)                  | 22.36 | 8.67  | 6.86 |
+-----------------------------------------------+-------+-------+------+
| อัตราผลตอบแทนผู้ถือหุ้น (ROE) (%)                   |       |       |      |
+-----------------------------------------------+-------+-------+------+
|   - กำไรก่อนรายการพิเศษ                         | 6.04  | 6.85  | 5.78 |
+-----------------------------------------------+-------+-------+------+
|   - กำไรหลังรายการพิเศษ                         | 16.39 | 6.85  | 5.78 |
+-----------------------------------------------+-------+-------+------+
| อัตราผลตอบแทนของสินทรัพย์ (ROA) (%)               |       |       |      |
+-----------------------------------------------+-------+-------+------+
|   - กำไรก่อนรายการพิเศษ                         | 9.76  | 7.27  | 7.94 |
+-----------------------------------------------+-------+-------+------+
|   - กำไรหลังรายการพิเศษ                         | 17.78 | 7.27  | 7.94 |
+-----------------------------------------------+-------+-------+------+

จากอัตราส่วนดังกล่าวข้างต้น ในปี 2549
บริษัทมีความสามารถในการทำกำไรดีโดยมีอัตรากำไรสุทธิ (Net profit margin)
เท่ากับร้อยละ 6.86 ของรายได้ และอัตราผลตอบแทนผู้ถือหุ้น (ROE) เท่ากับร้อยละ 5.78
ลดลงจากปี2548 แต่มีอัตราผลตอบแทนของสินทรัพย์ (ROA) เท่ากับร้อยละ 7.94 เพิ่มขึ้นจากปี
2548 เนื่องจากปี 2549 มีการลงทุนสินทรัพย์ถาวรเพิ่มขึ้น ได้แก่ การปรับปรุงตกแต่งโรงแรมและ
ห้องอาหารของโรงแรมต่างๆ ซึ่งสินทรัพย์ที่ได้รับการปรับปรุงเหล่านี้
จะมีประสิทธิภาพในการสร้างรายได้ซึ่งนำมาสู่ผลตอบแทนที่สูงขึ้น

ปัจจัยที่อาจมีผลต่อผลการดำเนินงานหรือฐานะการเงินในอนาคต

1.  ปัจจัยภายนอกที่มีผลต่อธุรกิจโรงแรม

ในการดำเนินธุรกิจโรงแรมผลประกอบการของบริษัทจะขึ้นอยู่กับภาวะการท่องเที่ยวเป็นสำคัญซึ่งอาจได้รับผลกระทบจากปจจัยภายนอกตางๆ
ที่บริษัทไม่สารถควบคุมได้ เชน เหตุการณ์ก่อการร้าย
ภัยธรรมชาติตางๆ หรือ การเกิดโรคระบาด เป็นต้น ซึ่งที่ผานมานั้น
ปจจัยภายนอกดังกลาวนั้นมีผลกระทบต่อการผลการดำเนินงานของบริษัทแต่เพียงระยะสั้นเท่านั้น
แต่หากปัจจัยภายนอกดังกล่าวกระทบภาวะการท่องเที่ยวเป็นระยะเวลานาน
อาจส่งผลกระทบต่อผลการดำเนินงานของบริษัทอย่างมีนัยสำคัญ อย่างไรก็ตาม
บริษัทมีมาตรการรองรับผลกระทบโดยการทําประกันภัยคุมครองความเสี่ยงทุกประเภท (All
risks) และ
คุมครองการขาดรายไดจากการหยุดดําเนินธุรกิจ (Business Interruption)
คุมครองภัยจากการกอการราย เพื่อ
ลดความเสี่ยงจากผลกระทบดังกล่าว

2.  ผลการดำเนินงานของโรงแรมดีทู เชียงใหม่

โรงแรมดีทู เชียงใหม่เป็นโรงแรมแห่งใหม่ที่เชียงใหม่ภายใต้แบรนด์ “ดีทู”
ซึ่งเป็นแบรนด์ใหม่ของบริษัทและบริษัทย่อยซึ่งบริษัทได้ลงทุนและทำการโฆษณาและประชาสัมพันธ์อย่างต่อเนื่องภายหลังการเปิดตัวอย่างเป็นทางการในปลายปี
2549 ทั้งนี้
หากผลการดำเนินงานของโรงแรมดังกล่าวไม่เป็นไปตามที่บริษัทและบริษัทย่อยไดทําการศึกษาความเปนไปไดของโครงการในเบื้องต้น
บริษัทและบริษัทย่อยอาจได้รับผลกระทบจากการลงทุนในโรงแรมดังกล่าว
และอาจทำให้รายได้ของบริษัทและบริษัทย่อยดังกล่าวไม่เป็นไปตามที่คาดไว้

ค่าตอบแทนของผู้สอบบัญชี

สำหรับปี 2549 บริษัทชำระค่าตอบแทนของผู้สอบบัญชี ดังต่อไปนี้

1.  ค่าตอบแทนผู้ตรวจสอบบัญชีของบริษัทและบริษัทย่อยในประเทศ คือ บริษัท ดีลอยท์ ทู้ช โธมัทสุ
    ไชยยศ จำกัด คิดเป็นมูลค่ารวมทั้งสิ้น 3.81 ล้านบาท

2.  ค่าตอบแทนผู้ตรวจสอบบัญชีของบริษัทย่อยในต่างประเทศ คือ บริษัท C.L. Manabat & Co.
    คิดเป็นมูลค่ารวมทั้งสิ้น 0.47 ล้านเปโซ

3.  ค่าตอบแทนของงานบริการอื่น เช่น ค่าซอฟท์แวร์ระบบบัญชี และค่าฝึกอบรมที่เกี่ยวข้อง
    ซึ่งให้บริการแล้วเสร็จในรอบปี 2548 และได้จ่ายชำระในปี 2549 จำนวน 0.29 ล้านบาท